b'\n_START_ARTICLE_\nKnji\xc5\xbenica Gameljne\n_START_PARAGRAPH_\nKnji\xc5\xbenica Gameljne je najmanj\xc5\xa1a dislocirana enota Knji\xc5\xbenice \xc5\xa0i\xc5\xa1ka s sede\xc5\xbeem v Srednjih Gameljnah 50 (\xc5\xa0martno).\n_START_SECTION_\nKnji\xc5\xbenica danes\n_START_PARAGRAPH_\nKnji\xc5\xbenica je bila ustanovljena leta 1992. Knji\xc5\xbenica ima svoje prostore v kleti Doma krajanov v Srednjih Gameljnah. Leta 2006 je delovala na 156 m\xc2\xb2 povr\xc5\xa1in in imela 1.226 vpisanih bralcev. Ve\xc4\x8dina \xc4\x8dlanov knji\xc5\xbenice prihaja iz Gameljn, sicer pa imalo obiskovalce tudi iz obmo\xc4\x8dja \xc4\x8detrtne skupnosti \xc5\xa0marna gora, torej krajev \xc5\xa0martno, Ra\xc5\xa1ica in Tacen._NEWLINE_Knji\xc5\xbenica ima \xc5\xbee od za\xc4\x8detka dve \xc4\x8ditalnici - eno na odraslem in drugo na mladinskem oddelku knji\xc5\xbenice. Od leta 2003 je obiskovalcem omogo\xc4\x8den dostop do interneta. Za otroke je posrkbljeno v otro\xc5\xa1ki igralnici, redno pripravljajo tudi pravlji\xc4\x8dne urice.\n_START_SECTION_\nZgodovina\n_START_PARAGRAPH_\nPred ustanovitvijo knji\xc5\xbenice je Gameljne oskrbovala potujo\xc4\x8da knji\xc5\xbenica. Ker je bila v tem kraju izposoja na bibliobusu med ve\xc4\x8djimi, se je na koncu osemdesetih let pojavila ideja ustanovitve stacionarnega izposojevali\xc5\xa1\xc4\x8da._NEWLINE_Kot lokacija za novo knji\xc5\xbenico so bili dolo\xc4\x8deni prostori v kleti Doma krajanov, ki pa jih je bilo treba najprej prenoviti. Prostore so obnovili po na\xc4\x8drtih arhitekta Igorja Skulja. Sredstva za obnovo prostorov in nakupa dela knji\xc5\xbenega gradiva je namenila Mestna ob\xc4\x8dina Ljubljana, del knji\xc5\xbeni\xc4\x8dnega fonda je prispevala Knji\xc5\xbenica \xc5\xa0i\xc5\xa1ka iz rezervnega fonda podarjenih knjig. Knji\xc5\xbenica je pri\xc4\x8dela delovati 17. decembra 1992 na 132 m\xc2\xb2 prostora in s 3.063 enotami knji\xc5\xbenega gradiva._NEWLINE_Leta 1997 je knji\xc5\xbenica pridobila dva nova prostora, ki sta omogo\xc4\x8dila odprtje otro\xc5\xa1ke igralnice. Slednjo je likovno opremil slikar Samo Jure\xc4\x8di\xc4\x8d.'